Lundenceaster

Ēac seoh Lunden for þǣm gehālan byrig Lundnes.
Lundenceaster is ceaster þæs Geāndan Cynerīces, æt Lundenbyrige heortan. Hēo is lytel burg be landgemete, ac hēo is ēac sēo rīcoste stōƿ þæs rīces.

Lundenceaster is Lundenes stǣrfæst cyrnel þǣrymbe, ēac Ƿestmynstere, þisses dæges Māran Lundene ƿēox. Sēo Ceastre landgemearc hæfþ aƿunedon oþ þā Middelieldu, and sēo is nū lytel dǣl þæs Lundene burgscipes. Oft hātte man Lundenceastre efne Sēo Ceaster.

Oft brȳcþ man "Sēo Ceaster" tō naman for þæs Geāndan Cynerīces feohgestreōngeornesse, sēo fyrmeste hæfþ his stōl þǣr. Man sægþ þæt hēo is sēo rīcoste mīle þǣre ƿorulde.
Lundenceaster is in Lundene heorte, ac būtan feohgestreōngeornesse, Lundene mǣste ceasterlicu geornes hæfþ his hām on Lundene Ƿestende.

Tōdæg is Lundenceaster micel bysig stede feohhūsa.  Hēo is se fyrmesta staðolƿang for eormenum fēohhūscræfte. (Se nīehsta, Nīƿe Eoforƿīc Burg, is nēah ōþer.)

Lundenceaster hæfþ 10,000 onƿunienda oððe læs (in þǣm 1700. gēare ƿǣron þǣr 208,000).  Þēahhƿæðere in þǣre Ceastre ƿeorciaþ 340,000 manna, mǣst in fēohbysignesse, þā farað þider dæglīce.  Þȳ is Lundene þurhbregdungbegang oferbisig binnan sumum hēahtīdum.

Þǣre Lundenceastere Gild
Lundenceaster hæfþ þæt Lundenceastre Gyld.  Þæt Gild hæfþ riht ofer eallum stōƿlicum tōþegnungfeldum and ofer þǣm burgƿac.  Hit hæfþ onƿeald ofer ealdfæstre ceastre cēapstōƿum begeondan þā ceastre and āh micel land begeondan þǣre ceastre mearce.

Æfter Beadƿe Hæstinga, Ƿillelm Bastarð cōm to Lundene, ac þa Lundenburhƿare āmieredon hine æt Suþƿeorce and he ne ofercierrede Lundenbrycg.  Ƿillelm ofercierrede Temes ēa æt Ƿallingford and hergade ealne þone ende þe he oferferde, oð þæt he com to Beorhhamstede, and þær him com ongean Ealdred arcebiscop, and Eadgar cild, and Eadƿine eorl, and Morkere eorl, and ealle þa betstan men of Lundene, and bugon þa for neode þa mæst ƿæs to hearme gedon. In 1075 geaf Ƿillelm Lundenƿarum nīƿu bōc.

In 1132, geaf Heanrig I Lundenceastre scīr - ƿeald, and be 1141 hycgeþ man ealle burgƿare sƿa sƿa an gild. Þes ƿæs Lundenceaster Gildes frymþ.

Þæt Gild nis gelīc anum ōðrum stōƿlicum geþinge þæs rīces.  His ǣrost gesceap ƿæs þæt Cnihtagild in Eadgares Cyninges dagum.  Siþþan þǣm dagum hæfþ Lundenceaster getæl cynelicra bōca tō āfæstnienne his staðol and onƿeald.
Lundenceastre Gildes cƿide is "Domine dirige nos", þæt meahte man āƿendan sƿā "Hlaford, gestīere us".

Fruman

Flocc:Byrig
Flocc:Lunden